text: DI-formand Mogens Therkelsen genvalgt
  07 maj 2012 kl. 14.40
  Adm. direktør Mogens Therkelsen, H.P. Therkelsen A/S, er blevet genvalgt som formand for organisationen Dansk Industri i Sønderjylland.
  Mogens Therkelsen har været formand for DI Sønderjylland siden arbejdsgiverorganisationerne DI og HTS blev lagt sammen i 2008, og går dermed ind i sit femte år som formand for DI Sønderjylland.
  Samtidig har Mogens Therkelsen i alle årene repræsenteret Sønderjylland i DI?s hovedbestyrelse, og DI?s adm. direktør Karsten Dybvad lægger ikke skjul på, at han er en repræsentant, der gør indtryk.
  - Jeg afslører vist ikke noget fra de lukkede hovedbestyrelsesmøder ved at sige, at Mogens Therkelsen også i hovedbestyrelsen altid er en aktiv og meget vedholdende talsmand for Sønderjylland og sønderjyske interesser, sagde Karsten Dybvad på DI Sønderjyllands Erhvervstræf 2012 forleden.
  Der er også genvalg til de to næstformænd i DI Sønderjyllands bestyrelse; adm. direktør Mads Bonde Hansen, Hydro Aluminium A/S, og direktør Henrik Henriksen, Danfoss A/S.
  